Diari Oficial de la Generalitat Valenciana


Sumari del DOGV 4440, del 14-02-2003 (2003/1655)

LLEI 3/2003, de 6 de febrer, de la Generalitat, d'Ordenació Sanitària de la Comunitat Valenciana.
-------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2003/02/06/3**

### Versions

 24/04/2018 - Actualitat  26/05/2015 - 23/04/2018  01/01/2015 - 25/05/2015  01/01/2008 - 31/12/2014  Text inicial: 15/02/2003 - 31/12/2007 

### Dades del document

Número de DOGV
:   4440

Data del DOGV
:   14-02-2003

Secció del DOGV
:   I. DISPOSICIONS GENERALS

Número del document
:   2003/1655


Data del document
:   06-02-2003

Organisme emissor
:   Presidència de la Generalitat

Tipus de document
:   Llei

Anàlisi jurídica

 Descriptors 

:   * Escola Valenciana d'Estudis Per A la Salut
    * Agència Valenciana de Salut
    * cost de la sanitat
    * sanció administrativa
    * legislació sanitària
    * drets del malalt
    * higiene pública
    * sistema sanitari
    * organització sanitària
    * professió sanitària
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 24.04.2018 -**

 

**Llei 3/2003, de 6 de febrer, d’Ordenació Sanitària de la Comunitat Valenciana.** ****[1]****

 

**[(DOGV núm. 4440 de 14.02.2003)](http://www.docv.gva.es/datos/2003/02/14/pdf/2003_1655.pdf)** **Ref. 0667/2003**

 

Sia notori i manifest a tots els ciutadans que les Corts Valencianes han aprovat, i jo, d'acord amb el que establixen la Constitució i l'Estatut d'Autonomia, en nom del Rei, promulgue la llei següent:

 

PREÀMBUL

 

I

 

La Llei d’Ordenació Sanitària de la Comunitat Valenciana constituïx una norma que manifesta la prioritat que els poders públics valencians atribuïxen a totes les actuacions la finalitat de les quals és la promoció, prevenció, protecció i atenció de la salut, tant en l’àmbit col·lectiu com en l’individual.

Esta llei proporciona una organització sanitària en concordança amb les característiques del nostre àmbit social i el model de societat que pretenem aconseguir.

Tot aixó dins de l’Estat Espanyol i de l’Europa de les Regions, própia de l’actual Unió Europea i emparada en el marc normatiu de la Constitució Espanyola, la Llei General de Sanitat i l’Estatut d’Autonomia de la Comunitat Valenciana.

Les reformes que pretén impulsar esta llei estan encaminades al benestar del ciutadà, amb la intenció de fer una sanitat pública eficaç, eficient i gratuïta, solidària i de gran qualitat, fonamentada en l’equitat i en la universalitat, que permeta i impulse la participació ciutadana i desenvolupe la humanització de la sanitat.

Les atencions de la salut han patit una evolució histórica fins a desembocar en l’actual concepte de sanitat, en concebre’s el procés d’emmalaltir en un univers més complex que, sense oblidar el paper essencial dels professionals, entén el conjunt de la sanitat com un instrument de què es doten les societats avançades que permet exercir la solidaritat i l’accés als beneficis del sistema sanitari i fer arribar els avanços de les ciències de la salut a tots els ciutadans.

Esta inversió en sanitat, essencial en la societat a què pertanyem i que aspirem a perfeccionar, constituïx una important partida pressupostària, que va creixent percentualment en tots els països del nostre àmbit i que, a fi de poder continuar amb este creixement, ha de ser sostinguda i reconduïda després d’una profunda reflexió, comuna d’altra banda en els països del nostre àmbit.

La societat valenciana, en el seu conjunt, ha de reflexionar sobre el model de sanitat de què disfruta, que comporta un cost elevat que cal racionalitzar a fi de permetre la seua pervivència, perfeccionament i aplicació solidària.

 

II

 

La competència de la Generalitat Valenciana s’enquadra en els articles 31 i 38 de l’Estatut d’Autonomia de la Comunitat Valenciana, en la Llei 14/1986, de 25 d’abril General de Sanitat, com a llei de bases, així com en la Llei 15/1997, de 25 d’abril, sobre l’habilitació de noves formes de gestió del Sistema Nacional de la Salut, de què s’aprecia que la Comunitat Valenciana està dotada d’instruments legals que li permeten conformar el seu propi model sanitari, en concordança amb les seues peculiaritats i aspiracions.

El concepte de salut, fins i tot sent conscients de la individualitat biológica de cada individu, es considera com un bé irrenunciable tant individualment com socialment, la promoció protecció i atenció del qual impliquen unes activitats multidisciplinàries a què la societat ha de procurar els mitjans que racionalment exigix la nostra actual percepció de les ciències socials, sanitàries i económiques.

També exigix la concurrència i participació activa del ciutadà en la valoració i utilització dels recursos que li oferix el sistema sanitari.

La societat valenciana, a través dels seus poders públics, regularà amb esta llei l’àmbit d’actuació que, en matèria de salut, correspondrà a les seues actuacions públiques, sent conscient de la responsabilitat de l’administració sanitària d’exercir la tutela de la salut pública, establint les línies d’actuació que permeten garantir una protecció de la salut, eliminant o evitant-ne els riscs, una promoció, buscant la consecució d’uns elevats nivells de salut, i una obtenció individual de les prestacions sanitàries de cada ciutadà basada en el seu estat de salut.

Este últim apartat requerix la consignació d’un elevat pressupost i la ponderació actualitzada dels mitjans tècnics assistencials que produïx l’avanç de la ciència. Finalment, cal garantir la igualtat de l’accés de tots els ciutadans als beneficis del sistema sanitari.

En este sentit la llei establix el reconeixement de la gratuïtat i universalitat del dret a la protecció de la salut en l’àmbit de la Comunitat Valenciana, i el dret individual a les prestacions en funció de l’estat de salut, tot aixó d’acord amb la legislació vigent.

 

III

 

El títol IV de la llei constituïx l’eix de l’organització dels servicis sanitaris públics, denominada Agència Valenciana de Salut. La finalitat d’esta agència és coordinar totes les entitats administratives amb responsabilitats en el camp de la salut, fi que coincidix plenament amb l’atribuït per la Llei 14/1986, de 25 d’abril, General de Sanitat, als servicis de salut d’obligatória creació per part de les comunitats autónomes.

L’experiència en la gestió d’estos servicis de salut, en els anys transcorreguts des de la promulgació de la Llei General de Sanitat esmentada, fa que esta Llei d’Ordenació atribuïsca una funció essencial a la Conselleria de Sanitat: el coneixement objectiu de les necessitats de salut de la població, la valoració de les necessitats percebudes pels ciutadans i la satisfacció equilibrada d’estes necessitats amb l’aplicació racional dels pressuposts disponibles.

L’Agència Valenciana de Salut ha de buscar prioritàriament la major eficiència en la gestió dels seus recursos i la satisfacció dels ciutadans, beneficiaris del sistema i eix vertebrador de totes les actuacions.

Per a aixó, els centres per a la prestació de servicis assistencials, pertanyents a l’Agència Valenciana de Salut, podran dotar-se d’un nou model organitzatiu que permeta una major descentralització i autonomia en la presa de decisions i en la gestió dels seus recursos, majors cotes de participació i coresponsabilitat per part dels seus professionals i una major orientació cap al pacient. Tot aixó en un entorn organitzatiu més flexible i horitzontal que permeta la coordinació àgil i ràpida de tots els recursos utilitzant les ferramentes actuals de la gestió clínica.

 

IV

 

El coneixement, contrastat amb la pràctica en els moderns sistemes de salut, del creixement de la despesa sanitària, que supera els índexs de creixement del pressupost general, obliga a l’estudi reflexiu de la gestió que tradicionalment ha emprat en el nostre país el sistema sanitari públic, gestió que va poder ser útil en altres èpoques peró que és forçós actualitzar partint dels postulats següents:

a) El ciutadà es convertix en l’autèntic protagonista del sistema sanitari, la millora de l’estat de salut és el fi últim del sistema i, per a aixó, la Comunitat Valenciana s’ha dotat de la targeta sanitària, que substituïx l’antiga cartilla de la Seguretat Social. L’estudi de la informació obtinguda per les targetes ens permet fer uns pressuposts realistes en què la base del càlcul la constituïx la població que s’ha d’atendre. La base és capitativa, si bé modulada per les variables que incidixen en la necessitat d’atenció sanitària, entre les quals destaca l’estructura etària de la població.

Esta nova base pressupostària és especialment útil en una comunitat com la nostra, essencialment turística, màximament quan en alguns casos constituïx una residència permanent de la població forana.

b) Flexibilitzar el sistema sanitari valencià obtenint tots els mitjans al nostre abast, tant públics com privats, per a posar-los al servici dels ciutadans.

 

V

 

El proveïment d’assistència sanitària i sociosanitària ha de tendir a la potenciació de la lliure elecció de metge i centre, i estimular la competència, autèntica motivació en la millora de la qualitat.

Les lleis de mercat oferixen al consumidor els avantatges de l’elecció de productors i servicis. Esta llei vol proporcionar al ciutadà esta elecció; per a aixó, i ateses les característiques de la matèria que tracta, la salut, es requerix:

- Informació clara, objectiva i assumible sobre els servicis, i resultats que proporciona cada centre sanitari.

- Participació activa del ciutadà en les responsabilitats de l’atenció de la salut.

Esta llei és conscient de com són d’ambiciosos estos objectius, peró coneix la responsabilitat i professionalitat dels seus professionals, la maduresa de la seua població, i la necessitat d’un canvi en la naturalesa jurídica del proveïdor dels servicis sanitaris.

Conscients de l’avanç de les ciències de la salut i de les seues constants i noves aplicacions pràctiques, la llei estimula la formació permanent del personal dels seus servicis sanitaris.

Finalment, esta llei vol fer una crida als ciutadans valencians i residents en la nostra comunitat, buscant la seua implicació activa en les atencions de la salut, coneixent que els recursos sanitaris no són il·limitats i tenint la seguretat que els seus poders públics volen garantir la fi de les desigualtats de salut, proporcionant les prestacions sanitàries que els permeten dur a terme el seu projecte personal de vida.

 

[...]

 

**Articles 19 a 21.** ****[2]****

 

[...]

 

**Article 31. El consell de direcció del departament de salut** ****[3]****

És l’órgan perifèric de direcció i gestió de l’Agència Valenciana de Salut per al proveïment de l’assistència sanitària i sociosanitària, amb mitjans públics i privats, dins del departament de salut, i està format per:

- El gerent del departament de salut, que en serà el president.

- Tres representants de la Conselleria de Sanitat.

- Dos representants dels ajuntaments del departament de salut, a proposta de la Federació Valenciana de Municipis i Províncies.

Corresponen al consell de direcció del departament de salut les funcions següents:

- Formular programes d’actuació en el departament de salut, d’acord amb les directrius del Consell d’Administració de l’Agència Valenciana de Salut.

- Aprovar la memória anual del departament de salut.

- Formular l’avantprojecte de pla de salut del departament.

- Proposar al Consell d’Administració de l’Agència Valenciana de Salut el nomenament dels representants d’esta en el Consell de Salut del Departament.

- Proposar al Consell d’Administració de l’Agència Valenciana de Salut, perquè l’aprove si correspon, el reglament de funcionament intern del consell de direcció del departament de salut.

- Totes les funcions que li siguen encomanades o delegades o li puguen correspondre legalment o reglamentàriament en l’àmbit del servici sanitari del departament de salut.

 

**Article 32. El gerent del departament de salut**

El gerent del departament de salut és l’encarregat de la direcció i gestió dels recursos del departament, tant d’atenció primària com d’assistència especialitzada i sociosanitària. Serà nomenat pel conseller de Sanitat, a proposta del director gerent de l’Agència Valenciana de Salut, després d’haver consultat el Consell d’Administració.

Corresponen al gerent del departament de salut les funcions següents:

- Complir i fer complir les directrius establides pel consell de direcció del departament de salut, les própies del pla de salut del departament i qualssevol altres disposicions que emanen d’órgans centrals de l’Agència Valenciana de Salut.

- Proposar al consell de direcció del departament de salut, perquè l’aprove si correspon, la proposta d’avantprojecte de pressupost, l’estat de la gestió económica i comptable i la memória anual del departament.

- Coordinar i avaluar els centres, servicis i unitats del departament de salut, sense perjuí de les facultats d’altres órgans superiors.

- Dictar instruccions internes sobre el funcionament i l’organització del departament de salut.

- Autoritzar i proposar despeses i pagaments del departament de salut.

- Gestionar el personal adscrit.

- Les altres funcions que li puguen ser encomanades pel director gerent de l’Agència Valenciana de Salut.

 

**Article 33.** ****[4]****

 

[...]

 

Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.

 

València, 3 de febrer de 2003

 

El president de la Generalitat Valenciana,

JOSÉ LUIS OLIVAS MARTÍNEZ

 

 

---

****[1]****Esta disposició és derogada per la [**Llei 10/2014, de 29 de desembre**](http://www.dogv.gva.es/va/disposicio?sig=011511/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011511/2014), de la Generalitat, de Salut de la Comunitat Valenciana (DOGV núm. 7434 de 31.12.2014 - Ref. Base de dades 011511/2014), excepte els articles 19 a 21, 31, 32 i 33, que es mantindran vigents fins que es procedisca al seu desplegament reglamentari.

****[2]****Articles 19 a 21 derogats pel [**Decret 79/2015, de 22 de maig**](http://www.dogv.gva.es/va/disposicio?sig=004656/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004656/2015), del Consell, pel qual es regula el Consell de Salut de la Comunitat Valenciana i els consells de salut dels departaments de salut (DOGV núm. 7532 de 25.05.2015) Ref. Base de dades 004656/2015.

****[3]****Tinga's en compte la disposició final primera de la **[Llei 8/2018, de 20 d'abril](http://www.dogv.gva.es/va/disposicio?sig=003941/2018&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003941/2018)**, de la Generalitat, de modificació de la Llei 10/2014, de 29 de desembre, de la Generalitat, de Salut de la Comunitat Valenciana (DOGV núm. 8279 de 23.04.2018 - Ref. Base de dades 003941/2018):

*“Primera. Òrgans de direcció dels departaments de salut*

*Sense perjudici del que disposa l’apartat 2 de la disposició derogatória única de la Llei 10/2014, de 29 de desembre, de salut de la Comunitat Valenciana, i fins que no es produïsca el desenvolupament reglamentari que preveu, es modifica l’article 31 de la Llei 3/2003, de 6 de febrer, de la Generalitat, d’ordenació sanitària de la Comunitat Valenciana, i s’inclouen en la composició del consell de direcció del departament de salut les persones titulars de les direccions dels centres de salut pública, adscrits al departament de salut, a fi de facilitar i millorar la coordinació entre els recursos assistencials i de salut pública.”*

****[4]****Article 33 derogat pel **[Decret 79/2015, de 22 de maig](http://www.dogv.gva.es/va/disposicio?sig=004656/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004656/2015)**.


Còpia Permalink ELI